open-index/open-wikipedia-markdown huggingface dataset:
Skriveterapi

**Skriveterapi** er en form for uttrykksterapi som bruker det å skrive og behandle det skrevne ord som terapi. Å skrive ens følelser letter smerter og styrker immunforsvaret. Skriveterapi kan foregå individuelt eller i gruppe, og det kan gis i personlig samarbeid med en terapeut eller eksternt via e-post eller Internett.

Behandlingen gis vanligvis av en terapeut eller rådgiver. En omfattende fiksjon om prosessen er beskrevet i romanen *Writing Therapy* av Tim Atkinson. Veiledning på avstand er nyttig for dem som foretrekker å være personlig anonyme og ikke klar for å avsløre sine mest private tanker og bekymringer i en ansikt-til-ansikt-situasjon.

Som med de fleste former for terapi, er skriveterapi tilpasset og brukes til å jobbe med et bredt spekter av mentale sykdommer og nevroser, inkludert dødsfall, desertering og misbruk. Mange av disse tiltakene gjennomføres i klasser der klienter skrive på bestemte temaer som er valgt av sin terapeut eller rådgiver. Oppdrag kan omfatte skriftlig usendte brev til utvalgte personer, levende eller døde, etterfulgt av forestilt svar fra mottakeren eller deler av pasientens kropp, eller en dialog for å overvinne en flaske alkohol.

Den opprinnelige og fremdeles vanligste form for selvhjelp gjennom skriving er terapeutisk journalføring, der skribenten samler på tanker og følelser. Hensikten med slik systematisk loggføring er å stanse endeløse tanker som blokkerer normal konsentrasjonsevne.

## Referanser
Carin Jennings-Gabarra

**Carin Jennings-Gabarra ** (født 9. januar 1965) er en amerikansk tidligere fotballspiller.

Jennings ble født i New Jersey, men flyttet tidlig til Palo Verdes Estate i California. Som de fleste av sine landslagsspillere, var også Jennings erfaring med fotball begrenset til videregående skole og universitet, i hennes tilfelle University of California, Santa Barbara. Hun ble kort tid etter dette knyttet til det nystartede amerikanske landslaget, der hun markerte seg i større grad. Hun ble med USA til VM i Kina, der hun, Michelle Akers og April Heinrichs ble sett på som livsfarlige angrepsspillere. Jennigs leverte også i stor grad. Hun scoret to mål i den jevne kampen mot Sverige og tre i semifinalen mot Tyskland. Jennings ble dermed verdensmester og samtidig fikk hun «Gullballen» som turneringens beste spiller. Hun kom på delt tredjeplass med Linda Medalen i toppscorerlisten, som ble vunnet av Akers.

Året etter giftet hun seg med trener Jim Gabarra, og hun har siden opptrådt som enten Carin Jennings, Carin Jennings-Gabarra eller Carin Gabarra. Hennes innsats i neste VM var ikke fullt så imponerende. Med null mål og utslått i semifinale av Norge, kan det ikke regnes blant Jennings' beste. I året etter vant hun OL på hjemmebane, men hun var innbytter i samtlige kamper, og kom enten ikke inn eller inn mot slutten i de fleste av dem. Etter å ha vunnet OL-gull, trakk Jenning seg fra fotball. Siden har hun vært fotballtrener.

## Referanser


## Eksterne lenker
*
Catherine Cameron

**Catherine Cameron** (født 2. desember 1962 i Oslo) er en kunstfotograf fra Norge.

## Karriere
Cameron har arbeidet med fotografi som kunstnerisk uttrykk siden 1999. Hennes verk har vært utstilt i USA, Argentina, Kina, Russland, Polen, Frankrike, Italia, Litauen, Japan og Norge. Hun er representert i samlingene til Museum of Fine Arts (Houston) og Centro internazionale di fotografia Scavi Scaligeri i Verona, Italia. Private samlinger, som Joan Morgenstern og Chris Rauschenberg, har kjøpt hennes verk. Hun er medlem av Norske Billedkunstnere.

Før hun begynte med fotografi, arbeidet Cameron som sykepleier med kreftpasienter. Hun er nå bosatt i Skottland.

## Utvalg av solo-utstillinger
* 2004 Fotografiens Hus, Oslo, Norway
* 2007 LIPF 07, Lianzhou International Photo Festival,  Kina (invitert)
* 2007 Galerie Plume, Paris, Frankrike 
* 2008 Galerie Plume, Paris, Frankrike
* 2008 Shanghai Sculpture Space, Shanghai, Kina
* 2008 LODZ Foto Festiwal 08 Lodz, Polen (Grand Prix-juryert)
* 2009 Fotofestivalen i Risør, Norge (invitert)

## Noter og referanser


## Eksterne lenker
* Catherine Camerons hjemmeside
* LensCulture
De ukjente (TV-program)

***De ukjente*** er et norsk underholdningsprogram som ble sendt på NRK i 2009, 2010 og i 2012. Programmet var inspirert av *[[Hodejegerne (underholdningsprogram)|Hodejegerne]]* som gikk på NRK fra 2002 til 2004. Programleder i 2009 og i 2010 var Stian Barsnes-Simonsen. I 2012 tok Nadia Hasnaoui over.

Premieren ble sendt 12. september 2009 og hadde i snitt 888&nbsp;000 seere.

## Programmene
I hvert program skal fire kjendiser fordelt på to lag gjette yrkene til seks ukjente personer. Lagene får etter tur lov å teste en av de ukjente i det yrket de tror hen har, og det laget som har flest ukjente på riktig yrke, vinner. Det tapende laget må vikariere en dag for en av de ukjente. Denne delen av programmet ble tatt bort i 3.sesong. Da ble også studioet renovert.

### Sesong 1 (2009)
Det vinnende laget er markert i gull, yrket det tapende laget måtte være vikar i, er uthevet.

### Sesong 2 (2010)
Det vinnende laget er markert i gull, yrket det tapende laget måtte være vikar i, er uthevet.

### Sesong 3 (2012)
Det vinnende laget er markert i gull.

## Referanser


## Eksterne lenker
*
Gullklypa

**Gullklypa** er en pris som deles ut av Hold Norge Rent til en ildsjel (enkeltperson) eller organisasjon som har vist en ekstraordinær innsats for et ryddig lokalmiljø.

Den ble første gang utdelt i 2004. I begynnelsen gikk prisen til flere vinnere, men fra og med 2013 gikk prisen til en person eller organisasjon.

## Vinnere

## Referanser


## Kilder
* Regjeringen.no Statssekretæren deler ut Gullklypa 2005
* Drammens Tidende, Gullklypa til Buxrud

## Eksterne lenker
* Hold Norge rent
Kvam Idrettslag

**Kvam Idrettslag** kan referere til:

*Kvam Idrettslag (Nord-Fron) &ndash; et idrettslag fra Innlandet
*Kvam Idrettslag (Steinkjer) &ndash; et idrettslag fra Trøndelag
Kvam Idrettslag (Nord-Fron)

**Kvam Idrettslag** (stiftet 1919) er et idrettslag fra Kvam i Nord-Fron. Idrettslaget driver med fotball, sykling, langrenn og håndball.

## Tabellen

## Eksterne lenker
*
Svømming under Sommer-OL 1912 – 100 meter ryggsvømming herrer

__TOC__
Øvelsen **100 meter ryggsvømming herrer** ved Sommer-OL 1912 fant sted mellom tirsdag 9. og lørdag 13. juli i Djurgårdsbrunnsviken. Det var andre gangen øvelsen var på programmet siden den ble introdusert i 1908. I 1904 var distansen 100 yard.

Harry Svendsen og John Johnsen representerte Norge i øvelsen. Ingen av dem gikk videre fra de innledende forsøksheatene.

18 svømmere fra 7 nasjoner deltok.

## Medaljevinnere

## Rekorder

Dette var de gjeldende verdens- og olympiske rekorder før Sommer-OL 1912.

Den olympiske rekorden ble slått de det aller første heatet. Harry Hebners 1.21,0 i det første heatet stod inntil Hebner svømte igjen. I den første semifinalen forbedret han sin egen nye rekord til 1.20,8. Han klarte ikke å slå den tiden i finalen, men vant allikevel med over ett sekund foran andremannen.

## Resultater
### Kvartfinaler

De to første i hvert heat sammen med den svømmeren som ellers var raskest gikk videre.  

#### Kvartfinale 1

#### Kvartfinale 2

#### Kvartfinale 3

#### Kvartfinale 4

#### Kvartfinale 5

### Semifinaler

De to første i hvert heat i tillegg til den som ellers svømte raskest gikk videre til finalen.

#### Semifinale 1

#### Semifinale 2

### Finale

## Kilder

* 
*  (polsk)
Kent Karlsson (fotballspiller)

**Kent Karlsson** (født 25. november 1945 i Arboga) er en svensk fotballtrener og tidligere fotballspiller.

Karlsson startet og avsluttet spillerkarrieren i IFK Eskilstuna, men lyktes best i Åtvidabergs FF, hvor han var en av nøkkelspillerne og lagets kaptein i dets storhetstid.

Han fikk 38 kamper på Sveriges herrelandslag i fotball og spilte både i Fotball-VM 1974 og Fotball-VM 1978.

Karlsson har etter spillerkarrieren trent en rekke lag i Skandinavia;IK Brage (Sverige), Bryne Fotballklubb (Norge), IFK Norrköping (Sverige), Kongsvinger IL (Norge), Lyngby BK (Danmark), Örebro SK (Sverige), IK Sleipner (Sverige), FC København (Danmark), Assyriska FF (Sverige), Västerås SK (Sverige), Åtvidabergs FF (Sverige) og Smedby AIS (Sverige).

## Meritter
### Spiller
* Allsvenskan: 1972 og 1973
* Svenska Cupen : 1970 og 1971
* Guldbollen: 1975

### Trener
* Allsvenskan med IFK Norrköping 1989
* Superligaen med Lyngby BK 1992

## Eksterne lenker
* 
* Svenska Fotbollförbundet
Alf Monrad Knudsen

**Alf Monrad Knudsen** (født 14. juli 1923, død 17. desember 2016) var konsentrasjonsleirfange under andre verdenskrig og har etter krigen drevet opplysningsarbeid for ungdom knyttet til dette. Han har gjennomført 105 turer med Aktive Fredsreiser og Hvite busser til Auschwitz. Monrad Knudsen døde den 17. desember 2016 i en alder av 93 år.

## Andre verdenskrig
I løpet av krigen var han i Sachsenhausen, Auschwitz, Birkenau, Buchenwald og Majdanek. I 1941 ble han tatt av SS-offiserer i Halden under et forsøk på å rømme til Sverige. Han ble sendt til Møllergata i Oslo, hvor tyskerne hadde et fengsel, og han ble deretter transportert til Tyskland med DS «Donau».

Han ble satt fri etter hjelp fra norske studenter som jobbet i Buchenwald, og ble til slutt reddet av grev Folke Bernadottes hvite busser og ble transportert til Malmö.

## Hvite busser til Auschwitz
Hans første tur med Hvite busser til Auschwitz gikk med Jeløy Folkehøyskole i januar 1995, da det var 50-årsmarkering ved leiren Auschwitz.

Biografien om Alf Monrad Knudsen *Fanget* ble gitt ut på Gyldendal forlag. Forfatter av denne boken er Øystein Franck-Nielsen

## Utmerkelser
Den 26. mai 2014 mottok Knudsen Kongens fortjenstmedalje.

## Referanser


## Eksterne lenker
* Alf M. Knudsen lokalhistoriewiki
Frederick av Storbritannia

**Frederick av Wales** (Frederick William; født 13. mai 1750, død 29. desember 1765) var et medlem av den britiske kongefamilien. Han var barnebarn av kong Georg II av Storbritannia og yngste bror til kong Georg III av Storbritannia.

## Liv
Prins Frederick blei født den 13. mai 1750, i Leicester House i Westminster i London. Hans far var Fredrik Vilhelm, fyrsten av Wales, eldste sønn av Georg II og Caroline av Ansbach. Hans mor var fyrstinnen av Wales (født Augusta av Sachsen-Gotha).

Prins Frederick blei døpt fire dager etter sin fødsel på samme eiendom, av biskopen av Oxford, Thomas Secker. Hans faddere var broren, prins Georg, hans onkel på morssida, prins Wilhelm av Sachsen-Gotha-Altenburg og hans søster prinsesse Augusta.

Den unge prinsen døde 29. desember 1765 i Leicester House.

## Ettermæle
* Landsbyen Prince Frederick i Maryland, sies å være oppkalt etter prinsen.
* Fort Frederick i Kingston i Ontario, et fort bestående av jordvoller med en steinmur i nord, er oppkalt etter ham. På eiendommen finner man også Martello Towers som huser Royal Military College av Canada-museet.  
* Fort Frederica, og byen Frederica like ved, på St. Simons Island i Georgia, er oppkalt etter ham.

## Referanser
Det internasjonale skogåret

**Det internasjonale skogåret 2011** er opprettet av FN for å øke bevisstheten rundt viktigheten av bærekraftig forvaltning av skog, skogsvern og skogutvikling som en ressurs for dagens og fremtidens generasjoner.

## Bakgrunn
Verdens skoger spiller en helt sentral rolle for at vi skal oppnå en bærekraftig utvikling globalt. Ifølge tall fra Verdensbanken, er 1,6 milliarder mennesker avhengige av skogen i sine livsopphold. Skogindustri er en viktig kilde til økonomiske vekst og sysselsetting, og årlig omsettes skogprodukter internasjonalt for om lag 1&nbsp;620 milliarder norske kroner.

Ifølge FNs organisasjon for ernæring og landbruk går hele 130&nbsp;000&nbsp;km² skog tapt hvert eneste år som følge av avskoging. Omgjøring av skogen til dyrket mark, ikke-bærekraftig tømmerhogst og forvaltningspraksiser, samt stadig økende menneskelig bosetting er blant de vanligste årsakene til de store skogtapene.

Verdensbankens tall viser at skogene totalt er habitat for to-tredjedeler av samtlige arter som finnes i verden, og av avskoging av tropisk regnskog alene betyr at regnskogens artsmangfold vil reduseres med hele 100 arter hver eneste dag.

## Eksterne lenker
*
Bård Nylund

**Bård Nylund** (født 1981) er en norsk politiker.

Han har vært kommunestyrerepresentant for Arbeiderpartiet i Gjerstad kommune fra 1999–2007 og igjen fra 2015. I perioden 2003–2007 var han vararepresentant i Aust-Agder fylkesting og ble valgt inn som fast representant i 2015. Nylund ledet Homonettverket, Arbeiderpartiets nettverk for lesbiske og homofile, i perioden 2004–2005.

Fra 1. januar 2011 til 1. november 2015 var han leder av Landsforeningen for lesbiske, homofile, bifile og transpersoner. I 2012 ble han av nettstedet Gaysir kåret til Norges nest mektigste homofile mann.

I 2009–2011 var han studentleder og forbundsstyremedlem i Norsk Sykepleierforbund. Han ble i 2017 ansatt som leder for organisasjonsavdelingen i Landsorganisasjonen i Norge hvor han har arbeidet siden 2015.

Nylund mottok, sammen med Anette Trettebergstuen, Sørlandets litteraturpris 2018 i kategorien sakprosa for boka *Homo*.

## Referanser
Erik Bøgh

**Erik Nicolai Bøgh** (1822–1899) var en dansk dikter og komponist. 

## Familie og oppvekst
Han var sønn av en skolelærer Hans Henrik Bøgh og hans hustru Marie Dorothea, f. Miller, og bror av maleren Carl Bøgh (1827–1893). Han vokste opp i et kulturinteressert småborgerlig københavnerhjem, særlig var teaterinteressen stor. 

## Fra lærer til skuespiller og poet
I 1841 tok Bøgh lærereksamen på Jonstrup seminarium og jobbet deretter i noen år som lærer, blant annet i Fuglebjerg, der han også var kirkesanger. Etter en rekke uenigheter med sin overordnede, sognepresten, ble han ganske frustrert og avreagerte med å skrive poesi. I september 1844 forlot han sin stilling og dro på turné i Sverige med det Miller-Olsenske teaterselskab. Selskapet ble snart oppløst, og i en periode forsørget han seg ved å tegne portretter. I 1848 var han kommet til Värmland, og ble nysgjerrig på Norge. 

## Opphold i Norge
Bøgh dro til Christiania, der han leste i avisen at en norsk vaudeville-forestilling med tittelen *Salonen eller Intrigen i Kræmmerhuset* hadde gjort stor lykke. Selv syntes han det var et ”ret tarvelig Dilletantearbejde” og han fikk mot til å prøve sine forfatterevner. I løpet av høsten fikk han oppført to vaudeville-stykker på Christiania Theater: *Ægtemandens Representant* og revyen *Nytaarsfarcen*. Bøgh fikk straks stilling som anmelder i Christianiaposten.

I 1850 ble han gift med den norske Andrea Schøyen i Grue kirke.Hun var datter av kaptein Aslak Ludvig Schøyen til Schøyengaard.

Bøgh fikk oppsatt enda et par vaudeviller i Christiania, men den nasjonale opinion i Norge var sterkt i mot danske skuespillere og danske stykker på teateret, og han fant det best å dra tilbake til København. Hans *Nytaarsfarcen* var den første inspirasjon til en norsk revytradisjon. Sangen ''En Time for sent'' er en av visene fra *Nytaarsfarcen;* den ble senere kjent og sunget i den grad at den etter hvert ble oppfattet som folkevise.

## Tilbake i Danmark
I København startet Erik Bøgh å livnære seg som journalist, men snart tok arbeidet ved teateret hele hans arbeidskraft. Med sikkert dramatisk håndlag skrev han en rekke populære syngespill. Mange av sangene ble sunget i årevis etterpå. 
 
Etter en serie av lengre tvister med styret gikk han av som direktør for Casino i 1860, umiddelbart etter at han hadde hatt stor suksess med stykket *Grevinnen og hennes fetter*, som var en lett forkledd, ond satire om grevinne Danner. Særlig linjen «Jeg hater det, som steg fra dypet. dekket med en forakt» var et spark mot grevinnen.

Erik Bøgh skrev også en rekke humoristiske romaner og fortellinger.

Han er gravlagt på Garnisonskirkegården.

## Referanser


## Kilder
* Uffe Andreasen (Paul Læssøe Müller) artikkel i *Dansk biografisk Lexicon*
* Annie Foss, *Erik Bøgh og københavnerliv paa hans tid*. København [1920]

## Eksterne lenker
* 
* 
*  Biografi i Dansk biografisk Lexicon, 1.udgave 1887-1905
Åke Johansson

**Åke «Bajdoff» Johansson**, (født 19. mars 1928 i Norrköping, død 21. desember 2014 samme sted) var en svensk fotballspiller.

Johansson spilte hele sin karriere i IFK Norrköping og innehar klubbrekorden med 321 kamper i Allsvenskan. Han spilte i tillegg 53 landskamper for Sveriges herrelandslag i fotball i perioden 1955-1965.

Han spilte også en kamp på det svenske landslaget i ishockey.

## Meritter
* Allsvenskan: Seriemester i 1952, 1956, 1957, 1960, 1962, 1963. 13 medaljer i alt.
* Guldbollen : 1957
* VM i fotball 1958: Sølv. 
## Referanser


## Eksterne lenker
* 
*  Mer om Åke Johansson – av Tomas Junglander(svensk)
* Aftonbladet om Guldbollen 1957
Svømming under Sommer-OL 1912 – 200 meter brystsvømming herrer

__TOC__
Øvelsen **200 meter brystsvømming herrer** ved Sommer-OL 1912 fant sted mellom søndag 7. og lørdag 12. juli i Djurgårdsbrunnsviken. Det var andre gangen øvelsen var på programmet siden den ble introdusert i 1908. Tyskland tok alle medaljene.

Audun Rusten representerte Norge i øvelsen, men gikk ikke videre fra de innledende forsøksheatene.

24 svømmere fra 11 nasjoner deltok.

## Medaljevinnere

## Rekorder

Dette var de gjeldende verdens- og olympiske rekorder (i minutter) før Sommer-OL 1912.

Tyskerne tok den olympiske rekorden, med som slo Lützow den i det første heatet og Bathe fortsatt med å forbedre hver av tre gangene han svømte og til slutt i finalen fikk han tiden 3.01,8.

## Resultater
### Kvartfinaler

De første to i hvert heat sammen med den svømmeren som ellers hadde best tid gikk videre til semifinalen.

#### Kvartfinale 1

#### Kvartfinale 2

#### Kvartfinale 3

#### Kvartfinale 4

#### Kvartfinale 5

#### Kvartfinale 6

### Semifinaler

De første to i hvert heat sammen med den svømmeren som ellers hadde best tid gikk videre til finalen.

#### Semifinale 1

#### Semifinale 2

### Finale

## Kilder

* 
*  (polsk)
Anas (andre betydninger)

**Anas** kan være:

* Anas (slekt), ei delgruppe ender i andefamilien
* Anas (mannsnavn), arabisk mannsnavn
Liste over Republikken Kongos statsministre

Under følger en liste over **Republikken Kongos regjeringssjefer** siden 1957:

***[[Republikken Kongo]]** 28. november 1958–31. desember 1969 
*
***[[Folkerepublikken Kongo]]** 31. desember 1969–15. mars 1992 
***Republikken Kongo** 15. mars 1992–

 

 

## Referanser
Mohammed Mzali

**Mohammed Mzali** (født 23. desember 1925, død 23. juni 2010 i Paris, Frankrike) var en tunisisk politiker og statsminister.

Mzali ble født i Monastir, Tunisia i 1925. Han var statsminister som ble utnevnt av president Habib Bourguiba til hans avskjed i 1986. Mzali skrev også noen få bøker og han var medlem av Den internasjonale olympiske komiteen fra 1965 og frem til sin død i juni 2010. Mzali hadde en sønn som jobber som matematikk-lærer på skolen "Lycée Francais du Caire" i Maadi-Kairo.

## Referanser
LUKoil Neftokhim Burgas

**LUKoil Neftokhim Burgas** (bulgarsk: ЛУКойл Нефтохим Бургас) er et oljeraffineri ved Burgas i Bulgaria eid av russiske LUKoil. Raffineriet er det største både i Bulgaria og på Balkan ellers.

## Eksterne lenker
* LUKoil Bulgaria
Porsgrunnstunnelen

**Porsgrunnstunnelen** er en veitunnel på fylkesvei 356 i Porsgrunn i Telemark. Tunnelen er 860 meter lang og har to kjørefelt.

## Referanser
Chang’e

**Chang'e** (kinesisk: 嫦娥, pinyin: *Cháng'é*, eldre romaniseringer: **Ch'ang-O**, **Heng-O** eller **Chang-Ngo**) er en kinesisk månegudinne, knyttet til myten om skytteren Hou Yi og den kinesiske solfestivalen. Chang'e stjal sin ektefelles udødelighetsdrikk og trakk seg tilbake til månen. Hun betraktes i Kina som månens mor eller dens gudinne. 

Mens det i Vesten gjerne tales om *[[Mannen i månen]]*, er det i Kina snarere *Kvinnen på månen*/*Månekvinnen* som gjelder. 

## Bekrivelse
Det er en rekke variasjoner i legendene som kinesisk mytologi kan varte opp med om henne. Det er imidlertid noen elementer som går igjen i alle: Houyi, bueskytteren; en keiser som enten i noen legender er snill, men i andre er slem; et livseliksir (og som regel jadekaninen som kan brygge den), og månen. 

Det er innen daoismen og i kinesisk folketro at betraktes som en hun en månegudinne (ypperste Yin . Hun påkalles særlig på den 15. dag i den åttende måned i den kinesiske kalender, det vil si under månefesten.

Diktere under Tangdynastiet beskrev henne gjerne som en vakker og forlatt kvinne. Li Shangyin nevner henne i to verker: *Frostmånen*  og *Måneaften* .

## Oppkalling
* Et månekrater er oppkalt etter henne: Chang-Ngo.
* Et kinesisk romprogram er også oppkalt etter henne, Chang'e-programmet.

## Litteratur
* Tony Allan, Charles Phillips, and John Chinnery: *Land of the Dragon: Chinese Myth*, Duncan Baird Publishers, London, 2005, ISBN 0-7607-7486-2
* C. A. S. Williams: *Outlines of Chinese symbolism and art motives: an alphabetical compendium of antique legends and beliefs, as reflected in the manners and customs of the Chinese*. New York: Dover Publications, 1971 nyutgitt 1976, ISBN 0-486-23372-3

## Referanser


## Eksterne lenker
*
Kim Du-bong

**Kim Du-bong** (født 1886 eller 1889, død etter 1957) var en koreansk lingvist og kommunist.

Han vokste opp i Sør-Korea og studerte ved det som nå er Korea-universitetet i Seoul. Dette var, etter flere århundrer med kinesisk som elitespråk, en blomstringstid for koreansk språkvitenskap.

I 1919 sluttet Kim seg til 1. mars-bevegelsen, som protesterte mot Japans okkupasjon av Korea, og søkte så tilflukt i Kina, først i Shanghai, senere i Yan’an. Her fortsatte han sitt vitenskapelige og politiske arbeid i det koreanske eksilmiljøet.

Da Japan kapitulerte betingelsesløst i 1945, og Korea ble delt i en sovjetisk og en amerikansk okkupasjonssone, vendte de fleste eksilkoreanerne hjem. «Yan’an-fraksjonen» hadde først sitt eget kommunistparti, Koreas nye folkeparti, med Kim Du-bong som leder. I 1946 fusjonerte de med andre kommunistpartier. Kim Du-bong ble formelt leder for Nord-Koreas arbeiderparti, og da Nord-Korea ble utropt som en selvstendig stat i 1948, ble han formelt sett statsoverhode, som president i Den øverste folkeforsamlingen.

Kim Du-bong deltok ikke i Yan’an-fraksjonens kuppforsøk mot Kim Il-sung under partikongressen i 1956. Han ble likevel oppfattet som en trussel. I 1957 ble han avsatt fra sine verv og ydmyket for all offentlighet. Deretter forsvant han, også fra den offisielle nordkoreanske historieskrivningen.

## Referanser
Verdens beste SFO

***Verdens beste SFO*** er en norsk komiserie for barn som ble sendt på NRK Super fra 2010 til 2012. Rollelisten omfatter blant annet Christine Hope i rollen som Cecilie, Jeppe Beck Laursen i rollen som vaktmesteren, Ulrikke Hansen Døvigen i rollen som helsesøster og Janny Hoff Brekke i rollen som Solveig. 

## Handling
Serien handler om livet på en skolefritidsordning (SFO). Bestyrerinnen Cecilie gjør alt hun kan for å skape verdens beste SFO, men dette viser seg vanskeligere enn først antatt.

I sesong 1 var Nico en av de sentrale elevene på SFO. I sesong 2 Nico har flyttet ut av byen, men en ny gutt har begynt på SFO. Den nye gutten heter Alex, og han er full av skøyerstreker og har alltid et smil på lur. Vaktmesteren (Jeppe Beck Laursen) er fortsatt forelsket i helsesøster (Ulrikke Døvigen).

## Om produksjonen
Serien ble produsert av Nordisk Film TV for NRK Super, og regissert av Arne Lindtner Næss og Johannes Joner. Manus ble skrevet av Elisabeth Botterli, Peder Udnæs og Ole Marius Araldsen. *Verdens beste SFO 2* er sesong 2 av serien, som ble tilgjengeliggjort i åtte episoder på NRK Super i påsken 2012.

Serien er også tilgjengelig på NRK TV.

## Rolleliste

## Referanser


## Eksterne lenker
*
Tvang

**Tvang** kan vise til:

* Tvang (mekanikk), teknisk eller mekanisk tvang, hvor trykk, press eller kraft hindrer en bevegelse
* Tvang (filosofi), filosofisk om en relasjon mellom to eller flere (menneskelige) viljer
** Jurisdiksjon
*** Passtvang
*** Tvangsfullbyrdelse
*** Tvangsinnleggelse
** Tvangssterilisering
** Tvangsekteskap

## Se også
* Frihet
* Makt (andre betydninger)
Erik Leth

**Erik Leth** (født 26. mars 1923, død 27. september 2000) var en dansk forfatter av sanger og revytekster. Leths tekst til sangen «Er du dus med himlens fugle», sunget av Poul Reichhardt har gitt han en plass i Danmarks kulturkanon.

## Referanser

 


## Eksterne lenker
* 
*
Jinchuan (Jinchang)

**Jinchuan** (kinesisk: 金川区, pinyin: *Jīnchuān Qū*) er et bydistrikt i byprefekturet Jinchang i provinsen Gansu i Folkerepublikken Kina. 

Det har et areal på 3&nbsp;017 km² og teller 200&nbsp;000 innbyggere.
Volleyball under Sommer-OL 2008 – Sandvolleyball kvinner

**Kvinnenes volleyballturnering** under Sommer-OL 2008 fant sted fra 9. til 21. august 2008 på Beach Volleyball Ground i Chaoyang Park i Beijing.

## Resultater

### Innledende runder

#### Gruppe A

##### Tabell

#### Gruppe B

##### Tabell

#### Gruppe C

##### Tabell

#### Gruppe D

##### Tabell

#### Gruppe E

##### Tabell

#### Gruppe F

##### Tabell

### Lucky Loser
**Tabell**

**Lucky Loser**

## Sluttspill

### Åttendedelsfinaler

### Kvartfinaler

### Semifinaler

### Bronsefinale

### Finale
Thøger Olesen

**Thøger Olesen** (født 17. desember 1923 i Aalborg, død 12. mars 1977) var en dansk forfatter, særlig kjent for sine sangtekster. Olesen benyttet flere pseudonymer, blant de Allan Hondé og Peter Mynte. Olesen er listet i Danmarks kulturkanon for teksten til visen «Heksedans (her kommer mutter med kost og spand)». 
 
Thøger Olesen var utdannet skorsteinsfeier. Han skrev i 1940-årene og 1950-årene dikt og noveller til aviser. Via plateselskapet *Tono* begynte han å skrive sangtekster i samarbeid med folk som underholdningssjef Svend Pedersen og komponisten Kjeld Bonfils. Dette skriveri av sangtekster utviklet seg, og Thøger Olesen ble en meget benyttet tekstforfatter til popmusikken i Danmark. Han oversatte også sangtekster, blant annet flere av Shel Silversteins sanger. I 1965 opprettet han *Vise-Vers-Huset* i Tivoli. Her samlet han visesangere som Cæsar, Per Dich og Trille.

## Utvalg av sangtekster
* *Den gamle gartner* 
* *25 minutter endnu*
* *La’ mig bli’ no’et* 
* *Storkespringvandet*
* *Verdens uheldigste mand* 
* *Da farfar var ung*

## Referanser

 


## Eksterne lenker
* 
*
Jørgen Barth

**Jørgen Flood Sandberg Barth** (født 23. februar 1869, død januar 1925) var en norsk ingeniør og forretningsmann.

I 1890, etter endte studier ved Trondhjems tekniske skole, begynte Barth i Norges Statsbaner.

Barth ble i 1898 ansatt som bestyrer i Kristiania elektriske Sporvei, før han i 1913 ble driftsbestyrer i Kristiania Sporveisselskap. Ved sammenslåingen av de to selskapene, ble han generaldirektør i det nye selskapet.  

Barth var flyinteressert, og startet et flyselskap. I mai 1912 ble AS Norsk Flyveselskab konstituert, med Barth som leder av styret. Selskapet hadde per da ingen fly, og kun en flyger uten lisens, Jul Hansen. Hansen reiste i juli til Frankrike for å skaffe fly til selskapet og lisens til seg selv, og kom tilbake i september med et Deperdussin monoplan som han satte sammen i sporveisgarasjen på Majorstua.

Direktør Barth vant i 1918 en konkurranse om Kristiania og Akers kommunikasjoner med sitt bidrag «Kristianiadalens pulsaarer». 

## Kilder
* Nekrolog Aftenposten 25. januar 1925
* Artikkel i Aftenposten 14. mai 1912
* Folketellingen 1910
Ida From

**Ida From** (født 14. april 1937, død 13. oktober 2019) var en dansk forfatter, mest kjent for sine tekster til sanger og revyer. Hun er listet i Danmarks kulturkanon for sangen «To lys på et bord», som deltok i Dansk Melodi Grand Prix 1960. Sammen med sin mann Bent From etablerte hun Revymuseet.

## Referanser


 

## Eksterne lenker
* 
* Revymuseet, etablert av Ida og Bent From (dansk)
En Fallit

***En Fallit*** er et skuespill av Bjørnstjerne Bjørnson, utgitt i 1875.

## Handling
Hovedpersonen er en grosserer ved navn Tjælde som tår på randen av konkurs, fordi han hadde tatt opp lån som han har store problemer med å betale tilbake. Hans nærmeste nabo, som også er Tjældes bestevenn, har nylig blitt slått konkurs.

## Medvirkende
* Tjælde, grosserer
* Fru Tjælde, hans hustru
* Valborg, deres datter
* Signe, deres datter
* Løjtant Hamar, Signes forlovede
* Sannæs, Tjældes fuldmægtig
* Jakobsen, bryggermester hos Tjælde
* Advokat Berent,
* Administrator 
* Sognepræsten,
* Overtoldbetjent Pram,
* Konsulerne Lind, Finne, Ring
* Grossererne Holm, Knutzon, Knudsen, Falbe

## Eksterne lenker

* Utgaven fra 1874 hos Nasjonalbiblioteket.
Pangu

**Pangu** (kinesisk: 盤古, pinyin: *Pángǔ*, Wade-Giles: *P'an-Ku*) var en jette (kjempe) i kinesisk mytologi. 

Pangu ble født av det opprinnelige kosmiske egget og vokste til kolossale proporsjoner da himmelen og jorden – eggets lyse og mørke deler – begynte å skilles fra hverandre. Pangu kjempet i tusener av år for å forhindre at disse ble gjenforent, og maktet etter mange tusen år å få delene til å stabilisere seg i sine nåværende posisjoner. Han la seg da for å hvile, og døde. Det ble sagt at vinden var hans åndedrett, tordenen hans røst og landskapet hans kropp. Hans øyne ble sol og måne.

Etnologer mener å finne parallellitet i en japansk skapelsesmyte med lignende innhold.

## Referanser
Telemarksporten

**Telemarksporten** er en veitunnel på europavei 18 i Porsgrunn kommune i Telemark. Tunnelen går gjennom Fjelldalåsen. Den er 270 meter lang med tunnelprofil T12,5 og hadde opprinnelig tre kjørefelt. Det er senere laget midtdeler mellom kjøreretningene og tunnelen har nå kun ett felt i hver retning. 

## Se også
*Veitunneler i Norge
Liste over Ekvatorial-Guineas statsministre

Dette er en liste over Ekvatorial-Guineas statsministere.

## Statsministere av Spansk Guinea (1963–1968)

## Statsministere av Ekvatorial-Guinea (1968-)

## Partier
PDGE = Partido Democrático de Guinea Ecuatorial 
MUNGE = Movimiento Nacional de Unidad de Guinea Ecuatorial

## Referanser
En hanske

***En hanske*** er et skuespill av Bjørnstjerne Bjørnson, utgitt i 1883. Verket ble uroppført i Hamburg i 1883, deretter omarbeidet av Bjørnson i 1886 og uroppført i den nye versjonen på Christiania Theater i september 1886. I sin første utforming av stykket, «sølvbryllupsboken», som Bjørnson omtalte det som, er det en form for over-evne-drama, hvor stykket er, i henhold til et brev skrevet 10. oktober 1883, vokst ut av ekteskapet «på min skrøpelige og skyldfulle grun». Den unge Svava krever samme renhet av mannen som av kvinnen, og da hun forstår at hennes forlovede ikke holder mål, kaster hun hansken i ansiktet hans. Derav stykkets tittel.

## Handling
Stykket begynner om morgenen etter forlovelsesfesten til barndomsvennene Svava Riis og Alf Christensen. Det fremgår at Svavas foreldre er svært stolte av sin datter, blant annet forteller hennes far sin kone at han er blitt spurt om han er «i slægt med den frøken Riis, som havde fået i stand børne-haverne inne i byen». I samme scene får vi også vite at Riis er svært forfengelig, og at han er begeistret over at datterens forestående ekteskap ville føre til at han får familiære bånd til familien Christensen – «landets rikeste familie». Senere på formiddagen får Svava besøkt av en fremmed mann som presenterer seg som Karl Hoff, og som har med seg noen små brev som han ber Svava om å lese. Dette blir et vendepunkt for Svava.

Hovedtemaet i *En hanske* er hvordan ønsket om å leve et sannferdig og «rent» liv kolliderer med omgivelsenes smålighet, usedelighet og uærlighet. I stykket er det den unge kvinnen Svava Riis som representerer det ærbare og idealistiske mennesket, som oppdager hvilke alvorlige karakterbrister hennes familie, venner og ikke minst hennes egen forlovede lider av. 

Opprinnelig lot Bjørnson stykket ende med at Svava ligger gråtende på kne med armene utstrakt, i håp om forsoning. Bjørnson omarbeidet de to siste aktene i 1886, slik at Svava i stedet kaster hansken sin i ansiktet på forloveden Alf.

## Mottagelse
Oppføringen i 1883 av den opprinnelige versjonen av skuespillet ble fullstendig mislykket; ikke bare var mottagelsen negativ, men Bjørnson var også rystet over at publikum «tok parti for Christensen og Riis», altså ikke for Svava, slik det var meningen. Dette gjorde ham både opprørt og motløs, og han hadde lenge store problemer med å arbeide videre med andre prosjekter. Det gikk nesten tre år før han gikk tilbake til *En hanske* og omarbeidet de to siste aktene, for at hans opprinnelige intensjon med stykket skulle nå gjennom til publikum.

Etter nypremieren på Christiania Theater i september 1886, gjorde *En hanske* stor suksess på scenen i Bergen, København, Stockholm og Helsingfors.

## Roller
Familien Riis:
* Riis
* Fru Riis
* Svava Riis, deres datter
Familien Christensen:
* Christensen, landets rikeste mann
* Fru Christensen, hans kone
* Alf Christensen, deres sønn og Svavas forlovede
Øvrige rollefigurer:
* Dr. Nordan
* Karl Hoff
* Margit, tjenestepike hos familien Riis
* Thomas (Tjeneren)

## Referanser


## Eksterne lenker

* Utgaven fra 1883 hos Nasjonalbiblioteket.
Xalatlaco

**Xalatlaco** er en landsby og en kommune i delstaten México i Mexico. Den befinner seg sør i delstaten, rundt 50 km fra Mexico by. Kommunen hadde 73&nbsp;696 innbyggere i 2005, og har et areal på 31,52 km².

Navnet Xalatlaco er nahuatl og betyr «Midt i vannet i sanda».
Morelos (kommune)

**Morelos** er en kommune i den meksikanske delstaten México. Den befinner seg i Tolucadalen, 63 km fra Toluca. Kommunen hadde 1&nbsp;709 innbyggere i 2005, og har et areal på 80,34 km².

Kommunen er oppkalt etter nasjonalhelten José María Morelos. På otomi heter den Nkande, og på mazahua heter den Nkanrre.
Leines (Leirfjord)

**Leines** er en bygd sørvest i Leirfjord kommune. Her finner man blant annet Leirfjords største industribedrift, Leines Seafood. Det er også en del jordbruk og turisme (Rorbucamping).

Helgelandsbrua (en del av Kystriksveien) som forbinder Alstahaug med fastlandet lander også her like ved Hotel Helgeland.

## Referanser
Liste over nederlandske dekorasjoner

Hundrevis av medaljer, dekorasjoner og ridderordener har blitt grunnlagt i løpet av de mange forskjellige statsinstitusjonene i Nederlandene. De eldste av disse blei grunnlagt av grevene av Holland. Deres etterfølgere av huset Burgund grunnla den berømte Ordenen det gylne skinn. Denne ordenen eksisterer fortsatt i Spania og i det Østerrikes keiserlige hus. 

*[[De forente Nederlandene]]* hadde ikke noe kalt ridderorden. Man fant i stedet det som kaltes «Beloningspenningen», forgylte medaljer i gullkjeder. Disse blei gitt som gaver til ambassadører og suksessfulle admiraler.

I 1781 blei en medalje kalt «Doggersbank-medaille» gitt til offiserene som deltok i slaget ved Doggerbank mot den engelske flåten. Dette var den første moderne hollandske dekorasjonen. 

Den Bataviske republikk blei grunnlagt etter den franske invasjonen i 1795. Her blei ingen ordener eller medaljer innstifta.

Kongeriket Holland blei grunnlagt i 1805 for å gi Napoleons yngre bror, Lodewijk Napoleon Bonaparte en trone. Kongen av Holland etablerte «Orde van de Unie» (norsk: Unionsordenen, senere skifta denne navn til «Holland-ordenen», og senere til «Den kongelige  Hollandordenen»)

Den første kongen av Nederlandene Vilhelm I av Nederland grunnla en militær og en sivil orden:

*Den militære Wilhelmsordenen
og
*Den nederlandske løves orden

Hans etterkommere grunnla flere fortjenesteordener og rundt to hundre medaljer, stjerner og kors. Nederland grunnla aldri en koloniorden for sitt ostindiske imperium.  

## Nasjonale ridderordener

## Husordener

## Private ordener
Kongeriket Nederlandene har offisielt anerkjent disse ordenene:
*Malteserordenen (Souvereine Militaire Orde van Malta)
*Johanitterordenen (Johanniter Orde in Nederland)
*Den tyske orden (Ridderlijke Duitsche Orde, Balije van Utrecht)
*Den gylne arks orden, oppretta av prins Bernhard av Lippe-Biesterfeld, dronning Julianas gemal.
Bergprydvikler

**Bergprydvikler** (*Argyroploce aquilonana*) er en sommerfugl i gruppen av viklere (Tortricidae). 

## Utseende
En middelsstor (vingespenn 14-16 millimeter), mørkbrunt spraglete vikler. Forvingen er forholdsvis smal, og har et uregelmessig, skrått, skittenhvitt tverrbånd nær spissen. Bakvingen er lyst gråbrun.

## Levevis
Lite er kjent om biologien til denne forholdsvis sjeldne, nordlige arten. Larven og dens vertsplante er ukjente.

## Utbredelse
Den er utbredt i det nordlige Fennoskandia og Russland, og i Nord-Amerika. I Norge er den bare funnet i Troms og Finnmark.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Argyroploce]]* Hübner, 1825
******** **bergprydvikler**, *Argyroploce aquilonana* Karvonen, 1932

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/argyroploce_aquilonana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364089

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Kopåsbatteriet

**Kopåsbatteriet** er et nedlagt kanonbatteri under Oscarsborg festning. Det er lokalisert på høydedraget Kopås i Drøbak. Batteriet ble opprinnelig bygget i årene 1898–1900 for beskytning av Drøbaksundet. Batteriet spilte en viktig rolle i forsøket på å slå tilbake den tyske invasjonen via Oslofjorden den 9. april 1940. I 1974 ble batteriet tatt ut av mobiliseringsoppsetningene. I dag er det vernet.

Det opprinnelige batteriet bestod av tre 15&nbsp;cm Armstrongkanoner, som hadde standplasser der hvor de tre øverste plassene i batteriet finnes i dag. Disse kanonene ble bemannet klokken 0007 natten til 9. april og deltok i beskytningen av «Blücher» og «Lützow» med ca. 22-23 skudd. Kanonene ble beholdt av tyskerne fram til 1944, da de ble sendt ut av landet. Tyskerne sprengte ut en fjerde standplass, men de fire erstatningskanonene var ennå ikke levert da krigen sluttet.

Først i 1952 ble Kopåsbatteriet igjen utstyrt med skyts. Denne gangen med fire 10,5&nbsp;cm SKC/32 L-kanoner, som ble flyttet fra Blåmannen luftvernbatteri i Bergen. To av kanonene ble montert i MPLC/30 kasematt, de to øvrige i brønner. De to brønnmonterte kanonene ble fjernet fra anlegget i 1998, mens de to øvrige fortsatt er montert.

I tillegg til de fire standplassene, består anlegget av blant annet ammunisjons- og dekningsrom, samt skjoldoverdekt, «provisorisk» kommandoplass fra 1915.

## Kilder
Verneplan Oscarsborg festning - 1001 - Kopås-batteriet Forsvarsbygg nasjonale festningsverk
SSX

***Snowboard Supercross*** (bedre kjent som *SSX*) er en serie med vinteridrett-spill som utgis av produsenten Electronic Arts for flere spillkonsoller. Fram til *SSX on Tour* var det bare snowboardkjøring i serien. I SSX on Tour fra 2005 introduserte EA ski, som ble overført til *SSX Blur.*

## Spill
* *[[SSX (videospill fra 2000)|SSX]]*
* *[[SSX Tricky]]*
* *[[SSX 3]]*
* *[[SSX On Tour]]*
* *[[SSX Blur]]* (Bare for Wii)
* *[[SSX (videospill fra 2012)|SSX]]* (2012)
## Referanser
Augustusburg og Falkenlust slott

**Augustsburg og Falkenlust slott** finnes i byen Brühl i Nordrhein-Westfalen. Slottet Augustburg er forbundet med jaktslottet Falkenlust med en allé som går gjennom den store parken. Begge slottene hører til de viktigste byggverk i barokk- og rokokkostil i Tyskland og de er fra 1984 oppført på UNESCOs liste over verdens kulturarv.

## Historie
Erkebiskopene i Köln eide i det 12. århundret en stor gård som bl.a. omfattet jaktmarker i dette området. I 1284 bygget erkebiskop Siegfried von Westerburg et vannslott på stedet, som bollverk mot Köln, og dette var ferdig i 1298. Slottet overlevde til 1689 da franskmennene sprengte det i forbindelse med Den pfalziske arvefølgekrig.

### Augustsburg
Erkebiskop av Köln Clemens August I. av Bayern (1700–1761) av Wittelsbachdynastiet oppførte Augustsburg slott på ruinene av den gamle borgen. Arbeidene begynte 1725 etter planer av arkitekt Johann Conrad Schlaun. Etter senere utvidelser oppførte Balthasar Neumann mellom 1740 og 1746 trappehuset som er blant slottets hovedattraksjoner. Balthasar Neumann oppførte også høyalteret i slottskirken som opprinnelig ble innviet i 1493. Kirken hadde tilhørt et fransiskanerkloster, men ble i 1735 omgjort til slottskirke.

Augustsburg slott var et rent jakt- og sommerslott og ble av kurfyrstene kun benyttet i fire til seks uker om sommeren. Hovedresidensen var det Kurfyrstelige slott  og Poppelsdorfer Schloss i Bonn

Slottet ble sterkt skadet mot slutten den andre verdenskrigen, men allerede i 1946 begynte restaureringsarbeidene. Fra 1949 til 1996 tok Tysklands president imot statsgjester på slottet. Det er nå åpent for publikum til nærmere angitte tider.

### Falkenlust

Jaktslottet Falkenlust ble bygget mellom 1729 og 1740 av arkitekten de Cuvilliés etter forbilde av parken til Schloss Nymphenburg i München. Slottet ble bygget som lystslott (*maison de plaisance*). Det var i motsetning til Augustsburg ikke bygget for representasjon, men for et mer privat liv.

I 1760 ga Casanova en gallamiddag for fruen til Kölns borgermester i slottet. Slottet tilhørte fra 1832 til 1960 familien Giesler, men ble da overdratt til delstaten Nordrhein-Westfalen.

### Slottsparken

Slottene er omkranset av barokkparker opprinnelig tegnet av Dominique Girard. I det 19. århundre ble disse omformet til en engelsk landskapspark av Peter Joseph Lenné. Arbeidet med å rekonstruere barokkparken har foregått i perioder helt fra 1930-tallet, etter den andre verdenskrigen og særlig fra 1983. Idag regnes slottsparken til slottene Augustburg og Falkenlust som en av de vakreste barokkparker i Europa. Skogene i parkens ytre randsone er naturvernområde.

## Eksterne lenker
* 
* Hjemmeside for Augustusburg og Falkenlust slott
Reinroseprydvikler

**Reinroseprydvikler** (*Argyroploce noricana*) er en sommerfugl i gruppen av viklere (Tortricidae).

## Utseende
En middelsstor (vingespenn 14-16 millimeter), kontrastrikt farget vikler. Forvingen er brunsvart med to uregelmessige, brede, hvite tverrbånd. Det ytterste båndet er gjerne avbrutt i midten og har 2-3 små, svarte flekker ved framkanten. Noen ganger er de hvite tverrbåndene bredere og delvis sammengrodde. Bakvingen er lyst gråbrun.

## Levevis
Larvene er ubeskrevet, men utvikler seg trolig på reinrose (*Dryas octopetala*) og arten lever på heier der denne kalkkrevende arten vokser.

## Utbredelse
Arten er utbredt i Mellom- og Nord-Europa. I Norge er den funnet i fjellet i Hordaland, Sør-Trøndelag og Nordland, i Troms og Finnmark også i lavlandet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Argyroploce]]* Hübner, 1825
******** **reinroseprydvikler**, *Argyroploce noricana* (Herrich-Schäffer, 1851)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/argyroploce_noricana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364092

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Melbærprydvikler

**Melbærprydvikler** (*Argyroploce arbutella*) er en sommerfugl i gruppen av viklere (Tortricidae). Den er den eneste av artene i slekten *[[Argyroploce]]* som er utbredt og vanlig i Norge.

## Utseende
En middelsstor (vingespenn 13-16 millimeter), vakkert farget vikler. Kroppen og forvingen er rødoransje med smale, sølvfargede tverrstriper. Bakvingen er lyst gråbrun med en hvit stripe langs ytterkanten.

## Levevis
Larvene lever på melbær (*Arctostaphylos uva-ursi*) og blokkebær (*Vaccinium uliginosum*).

## Utbredelse
Den er utbredt i Europa, unntatt Den iberiske halvøya og de sørøstlige og østlige delene. I Norge er den funnet spredt over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Argyroploce]]* Hübner, 1825
******** **melbærprydvikler**, *Argyroploce arbutella* (Linnaeus, 1758)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/argyroploce_arbutella.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364086

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Etylmorfin

**Etylmorfin**, formel C19H23NO3, er et etylderivat av morfin og et smertestillende, beroligende og hostedempende legemiddel. Middelet nyttes i en rekke hostemedisiner. Etylmorfin omdannes til morfin i organismen. Selv om dette er i varierende grad kan det medføre at etylmorfin kan gi rusvirkning, særlig ved større doser. Andre bivirkninger er respirasjonshemning og overdosedød.

Medikamenter med etylmorfin skal være merket på emballasjen som trafikkfarlige, med en varseltrekant. Medikamenter kan være av merket Cosylan eller Solvipect comp.

## Referanser
Springfrøvikler

**Springfrøvikler** (*Pristerognatha penthinana*) er en sommerfugl i gruppen av viklere (Tortricidae). 

## Utseende
En middelsstor (vingespenn 15-16 millimeter), brunspraglete vikler. Forvingens grunnfarge er mørkbrun, vingen har hvite og okerfargede partier og også en del små, smale, sølvfargede flekker. Bakvingen er gråbrun.

## Levevis
Larvene utvikler seg i stengelen på springfrø (*Impatiens noli-tangere*). Biotopen er åpen skog eller skogbryn på fuktig, næringsrik grunn der planten vokser. Av og til vokser planter ved grøfter og bekker. 

## Utbredelse
Den er utbredt over det meste av Europa, men ikke de vestligste, nordøstligste og nordligste delene. Den forekommer også i det nordlige Asia. Sommerfuglen er kjent fra rundt 15 lokaliteter på Østlandet, nordligst i Lillehammer i Oppland. Videre er den påvist i Aurland og Lærdal i indre Sogn. 

## Rødlistevurdering
Levestedene er utsatt særlig for utskygging på grunn av planting av gran. 

Ellers kan gjenfylling av grøfter og drenering av våte områder utradere forekomster av springfrø, og utbygging utgjør en trussel i deler av utbredelsesområdet. Introduserte arter av springfrø fortrenger vår hjemlige art på noen lokaliteter. Ifølge observasjon ser disse introduserte springfrøartene ikke ut til å fungere som vertsplanter for vikleren. 

På grunn av disse påvirkningene reduseres og fragmenteres levestedene for arten. Arten rødlistes i 2021 som sårbar VU.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Pristerognatha]]* Obraztsov, 1960
******** **springfrøvikler**, *Pristerognatha penthinana* (Guenée, 1845)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/pristerognatha_penthinana.html
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364103

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.